text: Потушен е пожарът зад хълма Трапезица (Обновена) - 24chasa.bg
  Потушен е пожарът зад хълма Трапезица (Обновена)
  https://www.24chasa.bg/novini/article/7707121 www.24chasa.bg 14.10.2019 07:50; Дима Максимова
  Около 50 декара суха трева и лесонепригодни площи са унищожени при пожара в землището на Велико Търново снощи. Няма засегнати горски площи, съобщи ОДМВР - Велико Търново.
  Сигнал за пожара е получен около 20,00 ч., в потушаването му са участвали около 20 огнеборци с общо 5 автомобила от РС "ПБЗН" - В. Търново и Г. Оряховица. Привлечени са и курсанти от НВУ "В. Левски".
  Четири часа, след получаването на сигнала пламъците са били потушени. Цяла нощ на мястото са дежурили противопожарни автомобили.
  Днес дежурството продължава от съображения за сигурност. Причините за пожара са в процес на изясняване.